पाएं अपने शहर की ताज़ा ख़बरें और फ्री ई-पेपरडाउनलोड करें
हिमाचल प्रदेश की पुलिस ने कहा है कि 30 साल की अमरीकी महिला के साथ हुए बलात्कार के मामले में तीन लोगों को गिरफ़्तार किया गया है.
इस महिला के साथ ट्रक में सवार तीन लोगों ने मंगलवार सुबह मनाली में लिफ्ट देकर बलात्कार किया था.
पुलिस ने कहा है कि ये लोग अमरीकी महिला को एक सुनसान जगह पर ले गए और उनके साथ बलात्कार कर सामान लूट लिया.
पिछले साल दिसंबर में नई दिल्ली में एक छात्रा के साथ हुई बलात्कार की घटना के बाद से देश में यौन हिंसा के मामलों में बढ़ोतरी आई है.सरकार हुई बाध्य
छात्रा के साथ हुई बलात्कार की इस घटना का देशभर में बड़े पैमाने पर विरोध प्रदर्शन हुआ था. इसके बाद सरकार को बलात्कार से संबंधित क़ानून में बदलवा करने के लिए बाध्य होना पड़ा था.
इस मामले में पाँच पुरुष और एक किशोर को गिरफ़्तार किया गया था. अधिकारियों का कहना है कि इस मामले में गिरफ्तार एक व्यक्ति ने जेल में फांसी लगा ली थी.
पुलिस का कहना है कि हिमाचल में बलात्कार की शिकार हुई अमरीकी महिला सोमवार को मनाली पहुंची थी और विदेशी पर्यटकों में मशहूर पर्यटन क्षेत्र वशिष्ठ घूमने गई थी.
मंगलवार सुबह देर हो जाने के बाद यह महिला वापस लौटने के लिए टैक्सी का इंतजार कर रही थी, इस दौरान ट्रक में सवार इन लोगों ने उस महिला को लिफ्ट दिया.
पुलिस का कहना है कि नाकेबंदी कर मनाली और आसपास के इलाको में बुधवार को तलाशी ली गई. इस दौरान उस ट्रक का पता चला जिसमें यह घटना हुई थी.
इस साल मार्च में मध्य प्रदेश में स्विट्जरलैंड की पर्यटक के साथ बलात्कार हुआ था. इस आरोप में छह लोगों को पुलिस ने गिरफ़्तार किया था.
उसी महीने में भारतीय संसद ने बलात्कार के मामलों के लिए एक कड़ा विधेयक पास किया था. इसमें बलात्कार के कुछ मामलों में फ़ांसी तक की सज़ा का प्रावधान है.
भारत में यौन उत्पीड़न की घटनाएं बढ़ रही हैं. विदेशी पर्यटकों को शायद ही कभी निशाना बनाया जाता है.
(बीबीसी हिन्दी के एंड्रॉएड ऐप के लिए आप यहाँ क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn